Ribe Stifts Adresseaviser, 1846-11-26
Da den ældre, nu optagne, men i sin Tid for Amtets Bekostning opførte Træbro, stod paa en forhenværende mindre Landevei, tillod Raadet at det Halve af Betalingen for den nuværende Steenbroes Opførelse, altsaa 27 Rbd., maatte bæres af Repartitionsfonden, hvorefter Sognene overtage den fremtidige Vedligeholdelse af Broen. 13. Sogneforstanderskabet for Varde Landsogn har andraget paa, at Amtet vil bekoste en Hovedrepara, tion paa en Træbro paa Christen Jversens Mark, beliggende paa den forhenværende mindre Landevei imellem Varde og Gjellerup By. Forinden endelig Beslutning tages i denne Sag, vil et Overslag over Bekostningen være at indsende. 14. Et Andragende er skeet fra endeel Beboere i Møgeltønder og Dahler Sogne, om at Alleen ved Schackenborg Hovedgaard og Møgeltønder Byes Gade maa brolægges i 1847 for Amtets Regning. Efterat det var bemærket af Amtmanden, at den nuværende Brolægning paa den nævnte Strækning fortiden er i farbar Stand, og at Længden, hvorom dog nøiagtig Oplysning savnedes, nok vilde overstige 1000 Alen, yttrede Amtsraadet, med den fra Chausseeanlæget paa den samme Veilinie hentede Erfaring for Øie, og under Hensyn til Vanskeligheden af at finde Steen paa hiin Egn og til de Hindringer, der ere iveien for derefter at erholde samme, at man for nærværende Tid ikke fandt Anledning til at tage dette Veistykke under Grundforbedring. 15. Amtmanden anmeldte, at det af Veipolitiet, saavel under Ribe som Haderslev Amt har været anseet gavnlig at anbringe en Steenkiste eller en Træstil paa Landeveien mellem Ribe og Roager, men da det af sidstnævnte Amt er oplyst, at Siil og smaae Steenkister kunne lægges af de Veipligtige under Haderslev Amt uden Licitation, henstillede han om det under disse Omstændigheder kunde for Ribe Amts Vedkommende enten overlades den jydske og slesvigske Sognefoged i Roager i Forening at foranstalte en Steenkiste eller en Træstil anlagt ved leiede Arbeidere, dog saaledes at Materialtransporten udførtes in natura af begge Amters Beboere i Roager, hver med det Halve, ligesom Bekostningen da maatte fordeles i samme Forhold og for Riberhusernes Vedkommende udredes af Amtsfondet, eller om den paatænkte Foranstaltning burde udsættes saalænge indtil det er afgjort, til hvilken Veiklasse denne Vei bliver at henføre. Raadet foretrak det sidste Alternativ, saameget mere som der nu er Udsigt til at Sagen og Regulering af de mindre Landeveie i det blandede Distrikt, vil komme til Ende. 16. Til nogle af vedkommende Revisor gjorte Bemærkninger ved Fattigregnskabet for 1845 fra Vorbasse-Heinsvig Pastorat, deciderede Raadet i sin Tid, efter de derom tilstædekomne mindre tydelige Oplysninger, til Ansvar under 3die og 6te Post 18 Rbd. 64. s. der skulde føres til Jndtægt i Regnskabet for 1846. Med denne bemærkning fremlagde Formanden en af Sogneforstanderskabet senere meddeelt Forklaring om Sammenhængen med disse 2de Udgivtsposter, der ere anvendte for at undgaae at paaføre Sognene Forsørgelse af et Almisselem, idet han henstillede til Raadet om dette maatte finde sig foranlediget til at fravige Decisionen; men da Sagen endnu ikke har tilstrækkelig Klarhed, eftersom en af Møller Anders Christensen, fremlagt Regning indeholder flere Poster, hvis nødvendige Forbindelse med den for Mette Marie Jensdatter førte og ved en Dom af 1. April 1845 vundne Sag, der nærmest staaer i Berørelse med Decisionen, ikke indsees, saa vil Forstanderskabet endnu have nærmere at give Oplysning om disse Udgivtsposter i Regningen, hvorefter Sagen kan afgjøres i Forbindelse med Regnskabet for 1846. 17. Fra A. Rosenvold og H. Koch i Varde fremlagdes et Andragende om Erstatning for at have udført noget mere Jordarbeide ved Chaussering af den mindre Landevei mellem Varde og Grydvad, end Licitationen tilholdt, bilagt med Veiinspecteurens dertil afgivne Erklæring. Som Sagen er fremstillet af Klagerne, synes der at være Feil i Nivellementet og i Beregningen af den Jord, der skulde bortføres fra den af Rosenvold ved Licitationen overtagne Parcel, og da Raadet ikke saae sig istand til af Veiinspecteurens Erklæring med Sikkerhed at bedømme, om der paahviler Repartitionsfonden eller Veiinspecteuren Forpligtelse til at holde Klagerne skadesløs, fandtes det rigtigst, at lade Entrepreneurerne forelægge til nærmere Modbemærkning Veiinspecteurens Erklæring, og kan Sagen derefter, naar tillige Stedets Politimesters Betænkning er afgivet, atter komme under Forhandling i det næste Møde. 18. Formanden satte Raadet i Kundskab om a, at der nu af Amtet er antaget en Planeur paa Veien over Ribe og Calslund Marker fra 1. dennes, nemlig Christian Lassen af Ribe Mark, med Løn det første Aar 40 Rbd. og senere 36 Rbd. b, at det efter Jndstilling af Cancelliraad Herredsfoged Brasen, er af Amtet approberet, at der til Planering af den grundforbedrede Vei mellem Møgeltønder og Høyer antages Peder Slot paa Strækningen fra Altona til Stokkebro og Christen Christensen paa Strækningen fra Stokkebro til henimod Høyer, for 8 ls. daglig, og ere de underkastede Herredsfogdens Bestemmelser, med Hensyn til de Dage de skulle planere, ligesom de kunne afskediges efter Forgodtbefindende. e, Med Approbation af 24. Octbr. har Veiinspecteuren, fra 15. Octbr. til 31. Decbr. dette Aar antaget Planeurer, mod en Betaling af 8 Rbd. maanedlig, paa de iaar grundforbedrede 3/4 Miil af Varde Hjerting Veien, og mod 4 Rbd. maanedlig paa 1 1/2 Fjerdingmiil af Varde-Grydvad Veien. Tidligere har han foreslaaet, at Jens Jespersen af Alslev maa fra 1 Januar 1847 overtage af den nylig grundforbedrede vestlige Deel af Varde-Hjerting Veien Planeringen paa Strækningen indtil den første Steenkiste i Lavningen ved Trædenbro, c. 2 Miil, for 36 Rbd. aarlig, med et Tillæg af 4 Rbd. for det første Aar, samt at en anden Veimand antages fra samme Tid for Strækningen fra hiin Steenkiste, til Hjerting, 2/5 Miil, for 35 Rbd. aarlig, med Tillæg det første Aar af 16 Rbd.